# Scream VI

Scream VI és una pel·lícula slasher estatunidenca de 2023 dirigida per Matt Bettinelli-Olpin i Tyler Gillett, escrita per James Vanderbilt i Guy Busick, amb l'escriptor i creador de la franquícia original Kevin Williamson com a productor executiu. Serà la sisena entrega de la sèrie de pel·lícules Scream i una seqüela directa de la pel·lícula de 2022.
La pel·lícula és protagonitzada per Melissa Barrera, Jasmin Savoy Brown, Mason Gooding, Jenna Ortega, Hayden Panettiere i Courteney Cox, que repetiran els papers d'entregues anteriors. Dermot Mulroney, Henry Czerny, Samara Weaving i Tony Revolori es van afegir més tard al repartiment. L'estrella de la franquícia Neve Campbell va anunciar que no tornaria com a Sidney Prescott perquè no estava satisfeta amb l'oferta que se li va presentar, convertint-se en la primera pel·lícula de la franquícia que no comptava amb l'actriu o el personatge.
Scream VI s'estrenà el 10 de març de 2023 per Paramount Pictures. S'ha subtitulat al català.

## Sinopsi

La pel·lícula continua amb els supervivents dels últims assassinats de Ghostface, les germanes Samantha i Tara Carpenter i els bessons Chad i Mindy Meeks, deixant Woodsboro enrere i començant un nou capítol de les seues vides a la ciutat de Nova York només per tornar a ser afectats per una ratxa d'assassinats per part d'un nou assassí de Ghostface.

## Repartiment

* Courteney Cox com a Gale Weathers
* Melissa Barrera com a Samantha "Sam" Carpenter, la filla il·legítima de Billy Loomis
* Jenna Ortega com a Tara Carpenter, la germanastra de Sam
* Hayden Panettiere com Kirby Reed, un supervivent dels assassinats en sèrie de Ghostface del 2011
* Jasmin Savoy Brown com a Mindy Meeks-Martin, la neboda de Randy i bessona de Chad
* Mason Gooding com a Chad Meeks-Martin, el nebot de Randy i el bessó de Mindy
* Dermot Mulroney com a Wayne Bailey
* Jack Champion com a Ethan Landry
* Devyn Nekoda com a Anika Kayoko
* Liana Liberato com a Quinn Bailey
* Josh Segarra com a Danny Brackett
* Henry Czerny com a Christopher Stone
* Toni Revolori com a Jason Carvey
* Samara Weaving com a Laura Crane
* Skeet Ulrich com a Billy Loomis
* Roger L. Jackson com a veu de Ghostface

## Referències

* ↑ Kit, Borys. «Scream 6: Melissa Barrera, Jasmin Savoy Brown, Mason Gooding, Jenna Ortega Set to Return», 10-05-2022. Arxivat de l'original el 9 juny 2022. [Consulta: 6 juny 2022].
* ↑ Kit, Borys. «Hayden Panettiere Returns to Scream, Joining Newest Installment of Horror Franchise (Exclusive)», 11-05-2022. Arxivat de l'original el 11 maig 2022. [Consulta: 6 juny 2022].
* ↑ «Dermot Mulroney Joins Latest Scream Horror Movie (Exclusive)», 03-06-2022. Arxivat de l'original el 9 juny 2022. [Consulta: 6 juny 2022].
* ↑ Kroll, Justin. «Mission: Impossibles Henry Czerny Joins Next Scream Pic For Spyglass And Paramount», 23-06-2022. Arxivat de l'original el 26 juny 2022. [Consulta: 23 juny 2022].
* ↑ Miska, Brad. «Scream 6 – Samara Weaving and Tony Revolori Join the Cast! [Exclusive]», 14-07-2022. Arxivat de l'original el 14 juliol 2022. [Consulta: 14 juliol 2022].
* ↑ «Neve Campbell Won't Be Back For Scream 6», 06-06-2022. Arxivat de l'original el 9 juny 2022. [Consulta: 6 juny 2022].
* ↑ Grobar, Matt. «Scream 6 And Dungeons & Dragons: Honor Among Thieves Release Dates Shuffled By Paramount», 04-11-2022. [Consulta: 4 novembre 2022].
* ↑ «Scream VI». Goita què fan, ara!. [Consulta: 25 agost 2024].
* ↑ Miska, Brad. «Ghostface Takes Manhattan: Scream 6 Will Take Place in New York City», 12-06-2022. Arxivat de l'original el 14 juny 2022. [Consulta: 12 juny 2022].

## Vegeu també

* Scream (pel·lícula de 1996)
* Scream 2
* Scream 3
* Scream 4